26/08/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 20 de agosto do 2020 da X. T. da Coruña, pola que se concede a autorización admtva. previa, de construción e DUP, en concreto, da instalación de distribución eléctrica no concello de Zas(expte.: IN407A2015/167-1).

Resolución do 20 de agosto do 2020 da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Zas (expediente: IN407A 2015/167-1). Expediente: IN407A 2015/167-1. Promotora: UFD Distribución Electricidad, S. A. Instalación: anexo 1 do modificado 1 do proxecto para o recuamento da LMT. VIM-802, no lugar de San Tirso. Concello: Zas.1 O 23 de marzo do 2017, UFD Distribución Electricidad, S. A., solicitou a autorización administrativa previa, a autorización administrativa de construción e a declaración de utilidade pública da instalación de distribución eléctrica: modificado 1 do proxecto de recuamento da LMT. VIM-802 no lugar de San Tirso. Con data 13 de febreiro do 2019, esta xefatura territorial concedeulle a dita autorización para o proxecto. Con posterioridade, o 23 de abril do 2020, a empresa promotora solicitou a autorización administrativa previa, a autorización administrativa de construción e a declaración de utilidade pública da instalación de distribución eléctrica: anexo 1 do modificado 1 do proxecto para o recuamento da LMT. VIM-802, no lugar de San Tirso.2 O proxecto someteuse ao trámite de información pública mediante resolución publicada nos seguintes medios: - Acordo de información pública: 4 de maio do 2020. - DOG: 26 de maio do 2020. - BOP: 12 de maio do 2020. - Xornal La Voz de Galicia: 20 de maio do 2020. - Taboleiro de anuncios do concello: segundo certificado municipal da secretaria municipal do Concello de Zas de data 21 de xullo do 2020.3 Durante o período no que se someteu o proxecto ao trámite de información pública non se presentou ningunha alegación, reclamación ou suxestión relacionada coa documentación obxecto de publicación.4 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, o Servizo de Xestión Cultural-Xefatura Territorial da Consellería de Cultura e Turismo da Coruña e o Concello de Zas. A empresa promotora manifestou a súa conformidade co condicionado establecido polo organismo afectado de Patrimonio Cultural. A día de hoxe, non consta no expediente resposta do organismo afectado, a saber, o concello, á solicitude nin á reiteración do condicionado solicitado.5 Os servizos técnicos da xefatura territorial emitiron informe favorable sobre a solicitude de autorización. CONSIDERACIÓNS LEGAIS E TÉCNICAS: 1 Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). - Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). - Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). - Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). - Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). - Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). - Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). - Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de decembro de 2017). - Lei do 16 de decembro de 1954, sobre expropiación forzosa (BOE núm.351, do 17 de decembro de 1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Características técnicas: · Retensado treito de liña eléctrica de media tensión aérea VIM-802, entre os apoios número 64-20-24 e número 64-20-25 (actuación número:1) a 20 kV cunha lonxitude de 0,072 km., coa orixe no apoio número 64-20-24 existente da LMT. VIM-802, no treito entre a derivada ao CT. Orbellido II (expediente: 50.294) e a derivada ao CT. Couto (expediente: 50.804), condutor tipo LA-30 mm2 (existente) e remate no apoio número 64-20-25 a intercalar na LMT. VIM-802, no treito entre a derivada ao CT. Orbellido e a derivada ao CT. Couto. · Treito de liña eléctrica de media tensión aérea VIM-802 entre os apoios número 64-20-26-1 e número 64-20-26 (actuación número:2) a 20 kV cunha lonxitude de 0,041 km., coa orixe no apoio número 64-20-26-1 que substitúe ao existente da LMT. VIM-802 no treito da derivada ao CT. Couto, condutor tipo LA-30 mm2 e remate no número 64-20-26 proxectado que substitúe ao existente da LMT. VIM-802, apoio onde na actualidade realizase o recuamento da derivada ao CT. Couto. · Liña de media tensión soterrada a 20 kV cunha lonxitude de 0,242 km., coa orixe no paso aéreo a soterrado a realizar no apoio número 64-20-25 proxectado a intercalar na LMT. VIM-802, no treito entre a derivada ao CT. Orbellido II e a derivada ao CT. Couto, en condutor RHZ1-2OL-12/20 kV- 1x240 Al e remate no paso de soterrado a aéreo a realizar no apoio número 64-20-26-1 proxectado que substitúe ao existente da LMT. VIM-802, no treito da derivada ao CT Couto.3 Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.4 No expediente consta un informe favorable dos servizos técnicos desta xefatura territorial. Consonte con todo o indicado, RESOLVO 1 Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: - As declaracións de conformidade relativas ao material ou equipamento e as certificacións ou homologacións, se procede. - Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 20 de agosto do 2020 Isidoro Martínez Arca Xefe territorial da Coruña